हजार करोड़ रुपए से ज्यादा खर्च करेगी; चीन की कम होती बर्थ रेट बनी वजह
Trip.com's family-friendly policies and benefits चीन की सबसे बड़ी ऑनलाइन ट्रैवल एजेंसी ट्रिप.कॉम अपने कर्मचारियों को बच्चे पैदा करने के लिए पैसे देगी। कंपनी यह कदम देश की बढ़ती बुजुर्ग आबादी और कम होती जन्मदर को ठीक करने के लिए उठा रही है
चीन की सबसे बड़ी ऑनलाइन ट्रैवल एजेंसी ट्रिप.कॉम अपने कर्मचारियों को बच्चे पैदा करने के लिए पैसे देगी। कंपनी यह कदम देश की बढ़ती बुजुर्ग आबादी और कम होती जन्मदर को ठीक करने के लिए उठा रही है। कंपनी एक जुलाई से कर्मचारियों को बच्चा पैदा करने पर 5.6 लाख रुपए (50 हजार युआन) देगी। इस योजना के तहत कंपनी कुल 1,128 करोड़ रुपए (1 बिलियन युआन) बांटेगी।
ट्रिप.कॉम को दुनिया की सबसे बड़ी ट्रैवल एजेंसियों में गिना जाता है। इसके दुनियाभर में 40 करोड़ से ज्यादा यूजर्स हैं।
चेयरमैन बोले- सरकार को भी देने चाहिए पैसे
कंपनी के एग्जीक्यूटिव चेयरमैन जेम्स लिआंग ने एक बयान में कहा- मेरा हमेशा से मानना रहा है कि सरकार को बच्चों वाले परिवारों को रकम देनी चाहिए। खासकर ऐसे परिवारों को जिनमें एक से ज्यादा बच्चे हैं। इससे ज्यादा युवा बच्चा करने की अपनी इच्छा पूरी कर पाएंगे। इस मामले में कंपनी भी एक अहम भूमिका निभा सकती हैं।
बच्चों के चलते महिलाओं को छोड़नी पड़ती है नौकरी
चीन की कम होती जन्मदर सरकार और नीति बनाने वालों के लिए चिंता का सबब बन चुकी है। चीन में कई महिलाएं एक से ज्यादा बच्चा नहीं चाहतीं। कई ऐसी भी हैं जो एक भी बच्चा नहीं चाहतीं। इसके पीछे कई वजहें हैं।
चीन में बच्चे की परवरिश पर अच्छी-खासी रकम खर्च हो जाती है। बच्चे की देखभाल की ज्यादातर जिम्मेदारी महिलाओं पर आ जाती है, इसके चलते महिलाओं को अपनी नौकरी भी छोड़नी पड़ती है।
सरकार के राजनीतिक सलाहकारों ने मार्च में प्रस्ताव रखा था कि अविवाहित महिलाओं के लिए फर्टिलिटी सेंटर खोलकर जन्मदर बढ़ाई जा सकती है।
वन चाइल्ड पॉलिसी से घटी युवाओं की आबादी
चीन में 1980 से लेकर 2015 तक वन चाइल्ड पॉलिसी लागू थी। इसके तहत एक कपल एक ही बच्चा पैदा कर सकता था। इसके चलते चीन में बुजुर्गों की आबादी बढ़ी और युवाओं की आबादी कम हुई। 2021 में सरकार ने लोगों से कहा कि वे 3 बच्चे तक पैदा कर सकते हैं। फिर भी देश में बर्थ रेट नहीं बढ़ रही है।
इस पोल में शामिल होकर अपनी राय दें...
चीन से जुड़ी यह खबरें भी पढ़ें...
60 साल में पहली बार चीन की आबादी कम हुई:साल 2022 में 95 लाख बच्चे पैदा हुए, बर्थ रेट 9.98 % घटा
2022 में चीन की आबादी में 60 साल में पहली बार कम हुई है। पिछले साल चीन के नेशनल बर्थ रेट में रिकॉर्ड गिरावट दर्ज की गई है। चीन में साल 2022 में 95 लाख बच्चे पैदा हुए, जबकि साल 2021 में वहां 1 करोड़ 62 लाख बच्चे पैदा हुए थे। पूरी खबर पढ़ें...
महिलाओं ने किया मां बनने से इनकार:चीन, जापान और साउथ-कोरिया में कम पैदा हो रहे बच्चे
17 जनवरी 2023 को चीन की कम्युनिस्ट सरकार ने बताया था कि 60 साल में पहली बार वहां की आबादी में 8 लाख 50 हजार की कमी आई है। ठीक 5 दिन बाद 23 जनवरी को जापान के प्रधानमंत्री फुमियो किशिदा ने कहा कि देश की घटती आबादी को लेकर अभी कुछ नहीं किया गया तो बहुत देर हो जाएगी। पूरी खबर पढ़ें..